**Дөңгелек үстел.**

**Тақырыбы: «Үлкендер жолы – ұлылық, ұрпағы жүрер ұғынып!»**

1- Жүргізуші: Армысыздар құрметті қонақтар, ардақты ұстаздар!  Мектебіміздегі педагогикалық сынып оқушылары, жас мұғалімдер мен ардагер  ұстаздың   қатысуымен «Үлкендер жолы – ұлылық, ұрпағы жүрер ұғынып!» тақырыбындағы ардагер — ұстазбен сыр- сұхбат шарасына  қош келдіңіздер! (1-слайд)

2- Жүргізуші:   
Ісім оңсын десеңіз,  
Сол істің маманы болыңыз.  
Даңқым шықсын десеңіз,  
Көпшіліктің адамы болыңыз, — деп Әл-Фараби атамыз айтқандай, өз ісінің маманы бола білген бүгінгі сыр сұхбаттың  қонағы —  ардагер ұстазбен таныс болайық.

1-Жүргізуші: Білім беру саласының ардагері Тілеуғалы Әміртайұлы   
Білім беру саласындағы ұзақ жылғы жемісті еңбектері және жас ұрпақты оқыту мен тәрбиелеуде біраз  жетістіктерге жеткен аяулы ардагер ұстазымызға қошемет көрсетіп қоялық.

1-Жүргізуші: «Звездопад» би ұжымының орындауында «Көктем шуағы» биін қабыл алыңыздар.

*Тілеуғалы Әміртайұлы өміріне қысқаша тоқталу (Дәмеш Егінбаевна)*

 2-  Жүргізуші:  Ұстаздық шеберлікке тәрбиелеу , қазіргі заман талаптарына сай «Педагогикалық сынып» мектебі өз жұмысын атқарып  келеді. «Педагогикалық сынып» мектебі — бұл жоғары сынып оқушыларының тобы. Бүгінгі «Сыр сұхбат» кездесуінің кейіпкері, қонағымыз  — шәкірттердің шуақ шашқан күніндей ардақты жан, мұғалім атты қиындығы мен қызығы қатар жүретін мамандықты таңдағаннан бастап, сан мыңдаған жас ұрпақтың болашақ пен жалғастырар алтын көпіріне айналған ардагер ұстазымыз  тыңдарманы жоғары сынып оқушыларымен бірге  жас мұғалімдер.

1-Жүргізуші: Тіршіліктің тынысын, уақыттың жүрісін сезіндіретін, білім әлемінің сырын білетін, өзінің алдынан өтіп жатқан шәкірттерінің жырын жүрекке түйген тағылым иесі  ардагер ұстазымыздың  еңбек жолы көпке үлгі -өнеге. Ұстаз бен шәкірттердің жүрекпен тілдескен диалогы бірде сұрау, бірде ой, бірде кемеңгерлік сөзбен өріліп отырады. Ендеше ардагер ұстазымызға қоятын сауалдарыңыз болса қоюға рұқсат.           *(Ардагер ұстазға арналған сұрақтар)*

— ұстаздық жолды таңдауыңыздың себебі жөнінде әңгімелеп берсеңіз;  
— мектеп бітірген кезінде қандай сезімде болдыңыз;  
— алдыңызға қойған мақсатыңыз, түпкілікті мақсатыңыз қандай?  
— орындалмаған арманыңыз бар ма?

2-Жүргізуші: Сахнаға 8 Ә сыныбының оқушылары шақырылады.

*(мәнерлеп оқу)*

1-Жүргізуші: Ардагер ұстазымызға сұрақ қоюды жалғастырамыз.

— ұстанымыңыз жөнінде әңгімелесеңіз;  
— қиындық кездесті ме? Қиналған қажыған кезде демеу болған не?  
— кезінде қазақ мектебінің саны азайып, өз тілін білмейтіндер саны көбейген сәттердің куәсі болдыңыз. Сол кезде сіз қандай күйде болдыңыз, өз тарапыңыздан не істедіңіз?

2-Жүргізуші: 4 А сынып оқушысы Шуданбек Жәңгірдің орындауында «Жаяу Мұса» әнін қабыл алыңыздар.

*(ән орындау)*

1-Жүргізуші: Тілеуғалы Әміртайұлы, тағы бірнеше сұраққа жауап берсеңіз.

— өмірден нені түйдіңіз?  
— қоғам, қазіргі заман, адам т.б туралы қандай ойдасыз. … көңіліңіз тола ма?  
- Өнерге деген көзқарасыңыз қандай? (Өлең оқып берсеңіз)  
- Жақсы маман болу үшін адам нені білуі және үйренуі қажет? 3. Мамандық адамның қабілетіне, бейімділігіне байланысты ма?

2-Жүргізуші: Тілеуғалы Әміртайұлы, сұрақтарымызға жауап беруіңізге көп рақмет. Енді кезекті 3 А сынып оқушыларына берейік. «Ұстаз ана» әнін қабыл алыңыздар.

1-Жүргізуші: «Мұғалім - тәуелсіз мемлекетіміздің болашағын қалап жатқан маман. Өйткені, ел болашағының кілті - бүгінгі жас ұрпақтың қолында. Жас ұрпақтың тағдыры олардың бойына білім мен ізгілік нұрын себуші - ұстаздардың қолында. Ұстаздықты жүрек қалауымен таңдап, жоғары оқу орындарын ойдағыдай аяқтап, ортамызға келіп еңбек жолын жаңа ғана бастап жатқан жас мамандарға сөз берейік.

1-жас маман Ұлболсын:— Сіздің сұхбатыңызды тыңдау кезінде мені таң қалдырған жағдай – сіздің өзіңізге сенімділігіңіз. Сіздің қиындықтан мойымайтын осынша қайраттылығыңызға, қажырлығыңызға қайран қаламын, қызығамын. Үлкен сеніммен атқарған, атқарар ісіңізге сәттілік болсын демекпін.

2-жас маман Арнагүл: — Осындай ардақты да аяулы ұстаздардан  үлгі-өнеге алған біздер сіздердің сенімдеріңізден шығып, талай биіктерді бағындырамыз деп сендіремін.

3-жас маман Жансая: — Менің алған әсерім шексіз. Өзімде туындаған көп сұрақтың жауабын тапқандаймын. Мамандық таңдауда қателескен жоқпын деген ойдамын. Болашақта талай биіктерді бағындырамыз деп сендіремін.

2-Жүргізуші: Жас мамандар сіздерге еңбек жолдарың сәтті болсын деген тілек білдіреміз!

1-Жүргізуші: «Звездопад» би ұжымының орындауында «Там за околицей» биін қабыл алыңыздар.

**1-Жүргізуші:** «Ұстаз болу-өз уақытын аямау, өзгенің бақытын аялау»,  
  
**2-Жүргізуші:** «Ұстазға қарап шәкірт өседі»  
  
**1-Жүргізуші:** «Аспаз көрген ат таныр, ұстаз көрген хат таныр»  
  
**2-Жүргізуші**: «Ұстазыңды ұлы әкеңдей сыйла»  
  
**1-Жүргізуші**: «Ұстазы жақсының-ұстамы жақсы»

**2 - Жүргізуші**: Сондықтан сол талғаусыз еңбектің жемісі ретіндегі бүгінгі зейнет демалысыңыздағы ғұмырыңыз ұзағынан, көрер қуаныштарыңыз молынан болсын!

**1- Жүргізуші**: Мектебіміздің ұстаздары атынан «Ұстазым» әнін қабыл алыңыздар!